b'\n_START_ARTICLE_\nSevera Gjurin\n_START_SECTION_\n\xc5\xbdivljenjepis\n_START_PARAGRAPH_\nMaturo je Severa opravila na Srednji \xc5\xa1oli za oblikovanje in fotografijo v Ljubljani, kasneje pa se je vpisala na Pedago\xc5\xa1ko fakulteto v Ljubljani, smer likovna pedagogika._NEWLINE_Leta 2010 je bila nominirana za Slovenko leta.\n_START_SECTION_\nGlasbena kariera\n_START_PARAGRAPH_\nKot vokalistka glasbene zasedbe Olivija je leta 2004 izdala album z naslovom Med mo\xc5\xa1kim in \xc5\xbeensko, \xc5\xbee leto kasneje pa \xc5\xa1e album Brez sramu in strahu. Kasneje je sodelovala z Vladom Kreslinom na njegovem albumu Cesta. V filmu Metoda Pevca Hit poletja je prispevala naslovno pesem, ki jo je v filmu izvajala glavna igralka, Ula Furlan._NEWLINE_Kasneje je veliko sodelovala tudi z bratom Galom Gjurinom, pa tudi z Dejanom Lapanjo, Borutom \xc4\x8cin\xc4\x8dem ter mnogimi drugimi glasbeniki.'